text:
Hallur av Rana 11.10.2017 (17:52)
Annika hitti ungarska forsetan
Føroyar taptu í gjár 1-0 móti Ungarn, tá londini spældu seinasta dystin í HM-undankappingini. Í føroyska ferðaliðnum til Budapest vóru fleiri umboð fyri Tórshavnar kommunu, harímillum eisini borgarstjórin Annika Olsen.
Eftir dystin nýtti borgarstjórin høvi at heilsa upp á ungarska forsætisráðharran Viktor Orbán, ið eisini var til staðar til dystin. Tað skrivar Tórshavnar kommuna á heimasíðuni.
- Tey bæði fingu eitt gott politiskt prát. Viktor Orbán er politikari, løgfrøðingur og leiðari í konservativa flokkinum Fidesz. Hann var á fyrsta sinni forsætisráðharri frá 1998-2002, og hann gjørdist aftur forsætisráðharri hjá ungverjum í 2010 og hevur verið tað síðani, skrivar kommunan.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


c: text/html

text:
Frá 1. januar 2014 skulu allir roknskapar- og skattaupplýsingar, sum verða latnir TAKS, Skráseting Føroya og Hagstovuni latast inn talgilt sum PDF-fíla. Pappír verður ikki longur góðtikið, tað verður roknað sum ógildugt.
1. januar í ár kom í gildi kunngerð, sum ásetur, at allir roknskapir, sum verða latnir TAKS í samband við skattliga ársuppgerð, skulu latast inn talgilt í PDF sniði og umvegis Vinnugluggan.
Kunngerðin er partur av eini verkætlan við heitinum eRoknskapur, sum Fíggjarmálaráðið koyrir, men sum eisini fevnir um upplýsingar til Hagstovuna og Skráseting Føroya. Endamálið við verkætlanini er at effektivisera umsitingina og betra um møguleikarnar fyri neyvari upplýsingum, eitt nú til nýtslu í eftirlitum og hagtølum. Verkætlanin skal ætlandi koma á mál í 2016, soleiðis at allir roknskapar- og skattaupplýsingar, sum feløg, felagsskapir og virkir lata myndugleikunum, verða talgildir, standardiseraðir og savnaðir í eini databasu.
Feløg og felagsskapir lata inn í Vinnuglugganum
Áður hava feløg og felagsskapir latið eintøk av roknskapar- og skattaupplýsingum til TAKS, Skráseting Føroya og Hagstovuna hvør sær, men við hesi verkætlanini verða upplýsingarnir latnir inn á einum stað, nevniliga Vinnuglugganum, sum so sendir víðari til viðkomandi stovnarnar.
Virkir og einstaklingar lata inn við eSkatt
Virkir og einstaklingar skulu eisini framyvir lata sínar roknskapir til TAKS inn talgilt og sum PDF fíla, men tey skulu lata inn umvegis eSkatt, samstundis sum tey lata sjálvuppgávuna inn.
Verkætlanin eRoknskapur er ein trý ára verkætlan. Innlatingin við PDF fílu er bert fyrsti liður. Í 2015 og 2016 verða víðari stig tikin við m.a. standardiseringum av uppsetingini av roknskapum og einum serligum forriti, sum skal nýtast til at lata inn við. Meir kunning um verkætlanina fæst á taks.fo

robotstxt: allowed

filter: keep


text:
Munnligur fyrispurningur til Henrik Old
politikkur25-09-2017 - 10:35 - Jóanis Nielsen
Munnligur fyrispurningur til Henrik Old, landsstýrismann í samferðslumálum
1. Hvussu nógvir bilar koyra í miðal eftir vegnum til Funningsfjarðar býtt upp á tunga ferðslu og persónbilar?
2. Hvussu trygga metir landsstýrismaðurin farleiðina at vera?
3. Hevur landsstýrsimaðurin ætlanir um at breiðka vegin?
4. Hvussu nógv kostar tað at breiðka vegin?
Vegurin til Funningsfjarðar, sum er vegastrekkið, har vegurin fer frá høvuðsvegnum Millum Fjarða norður til Funningsfjarðar, er einsporaður vegur. Seinastu árini hevur alsamt meiri ferðsla tikið seg upp á vegastrekkinum. Høvuðsorsøkirnar eru stórt vinnuvirksemi bæði innan aling og plattaframleiðslu, umframt er ferðavinnan voksin munandi, har serliga forkunnugu bygdirnar Elduvík og Gjógv verða nógv vitjaðar. Alt hetta ber við sær, at nógv tung ferðsla dagliga er á vegnum, bæði lastbilar, trailarar og ferðafólkabussar. Tað eru ikki góðar umstøður at møtast á vegnum, tí vegøkslin er illa egnað til tungar bilar. Serliga í vetrarhálku kann vandi vera á ferð. Fyri fólkið og vinnuna á staðnum umframt ferðavinnuna er tað av stórum týdningi at breiðka vegin, og hevur tað tí stóran áhuga at vita, hvørjar ætlanir landsstýrismaðurin hevur.
Bill Justinussen


text:
Steinar Patursson
14.06.2017 - 17:27
Tíðindi > Uttanlands > Annað
Donald Trump forseti hevur nú boðað frá, at maðurin, ið fyrr í dag skjeyt floksvørðin hjá republikanarunum í umboðsmannatinginum, er deyður.
Maðurin, James T Hodgkinson, doyði av skotløstunum, ið hann fekk frá løgregluni.
Samanlagt fingu fimm fólk løstir, tá Hodgkinson fór at skjóta frá leikarabenkrunum við einari riflu.
Ein av teimum løstaðu er floksvørðurin (whip) hjá republikanska meirilutanum í umboðsmannatinginum, Steve Scalise. Eisini fingu tveir løgreglumenn løstir, meðan teir fóru at skjóta aftur eftir álopsmanninum.
Sum skilst var talan um venjing hjá ymsum politikkarum sum fyrireiking til árliga baseballdystin hjá amerikansku kongressini, ið verður í morgin.
Mo Brooks, umboðstingmaður fyri Alabama, greiddi CNN frá, at hann taldi millum 50 og 100 skot, meðan fólk sluppu sær til rýmingar.
Samstundis hevur Rand Paul, senatorur fyri Kentucky, greitt frá fyri Fox News, at tað var hóast alt heppið, at Scalise var til staðar, tí at týdningarmikli postur hansara merkti, at hann hevði løgreglueskortu við til venjing, og tað var tann løgreglan, ið fór at skjóta aftur móti álopsmanninum. Uttan løgreglufylgið hjá Scalise høvdu politikkararnir verið uttan verju.
Einki ítøkiligt er komið undan kavi enn, um júst hví at Hodgkinson fór at skjóta eftir politikkarunum, sambært BBC vísir Facebook síðan hjá honum, at hann var íðin mótstøðumaður hjá Donald Trump, og at hann hevði arbeitt sum sjálvboðin til valstríðið hjá Bernie Sanders.


text:
OGNIR til sølu/leigu
BYGDARRÁÐSFUNDIR
LÝSINGAR
Ergoterapeutur og
fysioterapeutur til VEKS
Freist 28.02.2018 kl. 12.00
KORT
VEÐRIÐ
Vestmanna veksur
16.10.2013
Eftir nøkur ár við fallandi fólkatali er endiliga komin vend í. Tann 31 desember 2012 var talið á íbúgvum í Vestmanna komið niður á 1.166, men nú fólkatalið er uppgjørt pr. 31. juli 2013 er tað komið upp á 1187. Tvs. at fólkatalið er voksið við 21 fólkum fyrstu 7 mánaðirnar í 2013.
Vestmanna Kommuna frøðist um, at negativa gongdin er vend, og fólk aftur flyta til okkara Vestmanna. Kommunan hevur roynt at seta trivnaðin í bygdini í hásætið við at skipa fyri trivnaðarátøkum, sjálvt um ikki hevur verið nógv at rátt við peningaliga. Tiltøkini hava verið væl vitjað, og ætlanin er at halda áfram við hesum.
Í uppskotinum til fíggjarætlan fyri 2014 er eisini sett av ein upphædd til at økja enn meira um trivnaðin í bygdini, ið vónandi kemur at viðføra enn størri fólkavøkstur í Vestmanna.
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Skrásetta fyribils fólkatalið í Føroyum tann 1. apríl er 50.030.Vanlig mannagongd hjá Hagstovuni er at kunngera fókatalið ein mánað afturút, tí fleiri fráboðanir til landsfólkaskránna ofta eru seinkaðar bæði ein og tveir mánaðir. Tað ger, at feskasta fyribilstalið, sum 1.
Tess vegna, elskaðu mínir, líkasum tit altíð hava verið lýdnir, so arbeiðið, ikki bert sum tá ið eg eri hjástaddur, men nú nógv meira, tá ið eg eri frástaddur, upp á tykkara egnu frelsu við ótta og bivan;
Fil. 2,12
"Tað er bara eitt verri enn, at fólk tosa um ein. Tað er, at eingin tosar um ein"
Oscar Wilde


text:
Foreldrafelagið Heim og Skúli varar av áhugamálum hjá foreldrum og verjum í føroyska fólkaskúlanum. vitja heimasíðuna
Hvat kunnu foreldur vænta av skúlanum?
at børnini fyrst og fremst fáa holla undirvísing sambært tí, sum skúlalógin fyriskipar
at skúlin hevur lærarar við hollum kunnleika at undirvísa at lærarar møta til tíðina og eru væl fyrireikaðir
at lærarar møta børnunum á tí støði, tey eru, og haðani eggja teimum at læra at børnini verða lærd samanhald, ábyrgd og vinarlag í flokkinum
at lærarar eru fólkaligir og tosa hampuliga við næmingar og felagar
at lærarar geva foreldrunum boð, so tíðliga sum gjørligt, um børnini ikki fylgja nóg væl við í skúlanum, at foreldrini fáa at vita, um tey skulu hjálpa børnunum meira við heimaarbeiði
at foreldur fáa boð, so tíðliga sum gjørligt, um barnið órógvar ella er ov friðarligt og einsamalt
Hvat væntar skúlin av foreldrunum?
At næmingarnir:
møta rættstundis
hava etið morgunmat og eru væl hvíldir
hava gjørt heimaarbeiði
eru fólkaligir, og tosa hampuliga við lærarar og felagar ikki órógva í stovuni ella í skúlanum sum heild
hava matpakka við, tá teir eru í skúla í matarsteðginum
At foreldrini:
hjálpa børnunum við heimaarbeiði
greiða børnunum frá, at skúlin er arbeiðspláss hjá børnunum og hjá lærarunum, og at tað hevur týdning, at tey virða skúla, lærarar, felagar og øll, sum eru í skúlanum
læra børnini samanhald, ábyrgd og vinarlag
boða skúlanum frá, um serlig viðurskifti eru galdandi við einum barni (t.d. sjúka)


text:
Hetta segði Palli Ziskason svimjisambandsformaður í samrøðu við Kringvarpið seinnapartin. Hann vísti til at altjóða svimjisambandið FINA ikki loyvir nøkrum at umboða fleiri lond samstundis, og at karantenutíðin fyri at skifta millum lond er 12 mánaðir. Vit kunnu tískil hugsa okkum til, at Elspa ikki kann náa at skifta til at luttaka fyri Føroyar á Álandi í 2009, um hon so vildi.
Hetta er harvið svar til spurning sum m.a. eg havi latið ‘hingið í luftini’ fleiri ferðir, og sum tíðindafólkið hjá Kringvarpinum eisini spurdi Palla beinleiðis. Kann Elspa ikki luttaka fyri Føroyar eisini hóast hon nú er dani, á sama hátt sum man m.a. í borðtennishøpi hevur sæð oyggjaleikaluttakarar sum luttóku fyri eina bretska oyggj hóast teir eisini vóru á bretska landsliðnum.
Palli útilokaði hendan møguleika, og segði at hetta heldur ikki var nakað sum Svimjisambandið ynskir at fangast í, ífall man royndi at fáa luttakaran við hóast hann var dani. Altjóða limaskapurin í FINA er alt ov virðismikil til at róta seg út í balladu, bara fyri Oyggjaleikir. Og Elspa má tí skifta aftur til at hoyra til føroyska svimjisambandið, ífall hon ynskir at luttaka á Oyggjaleikum.
Spurdur beinleiðis um hann helt at Elspa nakrantíð fór at luttaka fyri Føroyar aftur, svaraði Palli at nei, tað væntaði hann persónliga ikki. Men tað var eitt stórt tap at hava mist Elspu, eisini hóast ‘maður kemur í manns stað’.


text:
Monday, August 20, 2012
Sinnislig upplating í sikk og sakk
Listareseptión, tvs. tann mátin, sum listin verður viðfarin og móttikin av okkum í samfelagnum, hevur allar dagar í stóran mun snúð seg um at vera við uppá tað og soleiðis er eisini við listini hjá Jóhan Martin Christiansen. Samstundis sum stórt mótmælistiltak var fríggjadagin móti órættvísa 2 ára dóminum hjá Pussy Riot framman fyri russisku kirkjuna í Bredgade í Keypmannahavn, læt Jóhan Martin Christiansen upp serframsýning beint um hornið í gallarínum hjá Henningsen, Fredericiagade 17. Mikkel Carl kurateraði framsýningina við heitinum Crazy, Zig-Zag við undirheitinum About the Understanding of Space and on the Matters of My Latest Lover, R. Og tá talan er um sonevnt hype, sum hevur verið eina tíð kring unga føroyska listamannin, ja, tá eru nógv við uppá tað, og nú eri eg altso eisini við í skaranum, sum er við uppá Jóhan Martin Christiansen, sum nettupp ikki er eitt møsn, men sum longu 24 ára gamal hevur umhvarvið av einum seriøsum og originalum listamanni.
Hann er heilt ómetaliga dugnaligur og sjálvt um formurin er øðrvísi, so eru menniskjaligu kenslurnar í grundini tær somu sum altíð og eg gjørdist fleiri ferð rørd ta stuttu stund mær untist at síggja framsýningina. Eg hevði tað eitt sindur uppá sama máta sum á sinni, tá eg var til fyrilestur hjá Jesper Hoffmeyer professara um biosemiotikk og eitt sindur skelkað av óvæntaða blandinum millum humaniora og náttúruvísund mátti staðfesta, at fyrilesturin í grundini var serstakliga áhugaverdur eisini listarliga sæð. Tað snýr seg um óvæntaðar samansetingar av subjektivum og objektivum kategorium, sum skapa upplatingar til nýggjar kategoriir í fatanini hjá áskoðaranum. Tað kann til dømis snúgva seg um minnið hjá listamanninum um onkra ávísa hending, sum verður knýtt at einum geometriskum formi í hesum verkum, sum á framsýningini gerst atvoldin til allar møguligar varhugar. Á gólvinum og upp í vindeygað liggur eitt gamalt svart klútateppi við eini bók, tað er merkiliga rørandi hetta teppið sum tað liggur rukkað í sikksakk og tað er hesin formurin, sum verður endurtikin gjøgnum alla framsýningina.
Positiv listareseptión er eisini treytað av um avvarðandi listafólk rakar - ikki dagin sum jú er málið hjá fótbóltspælarum - men helst at vera eitt sindur framman fyri dagin. Jóhan Martin Christiansen er stavnin framman í løtuni og tað er tí væl skilligt, at hann verður nevndur wonderkid á kopenhagen.dk. Tað tilfarsliga er umráðandi, at Jóhan Martin í serligan mun brúkar bíligt tilfar, sum ikki sær út av nøkrum serligum. Í staðin fyri tað bráðvakra tykist hendan listin kanska heldur afturlatin, eins og hon eisini at síggja til er ómetaliga naiv, t.d. eru linoleumsprentini ógvuliga einføld. Men tað einfalda byggir jú ofta í veruleikanum á tað mest kompleksa og tað ger listin hjá Jóhan Martin, sum er tilvitað um sína egnu listasøgu, um fortíðar minimalismu og konseptlist, men sum altso eisini tekur dik á seg inn í eina ókenda framtíð...
Lampan og radioapparatið vóru við í eini performance, sum eg ikki sá
Eitt linoleumsprent
Ferniseringsfólk í góðveðri
Sikk og sakk
og sikk sakk
Fólk hyggja at videolistaverkinum, sum er við á framsýningini
Úr videolistaverkinum
Framsýningarfrágreiðingin er eisini ein plakat, so nú eigi eg eisini eitt verk hjá Jóhan Martin Christiansen
Posted by Listin at 1:25 PM
Labels: Framsýningar, KP, Myndlist, Ummæli


text:
SPURNINGUR 5
Hvat kann eg gera, um eg verði happaður í skúlanum?
HVAT HEVÐI TÚ GJØRT?
Ímynda tær hesa støðuna: Hanus hevur ikki hug at fara í skúla í dag. Heldur ikki í morgin. Nei, ongantíð aftur. Alt byrjaði fyri trimum mánaðum síðani, tá ið nakrir floksfelagar fóru at spilla hann út og kalla hann. Viðhvørt skumpaði onkur „av óvart“ bøkurnar hjá honum á gólv. Og um fleiri næmingar gingu aftan fyri hann, hendi tað ofta, at ein skumpaði hann, men tá ið Hanus vendi sær á, lótu teir allir sum einki. Í gjár gjørdist happingin uppaftur verri, tí tá fekk Hanus eina hóttan á netinum ...
Hvat hevði tú gjørt, um tú vart Hanus?
STEÐGA Á OG HUGSA TEG UM!
Tað ber til hjá tær at gera nakað! Tú kanst vinna á einum happara uttan at berjast! Hvussu tá?
LAT SUM EINKI. Bíblian sigur: „Alt illsinni sítt letur dárin streyma út, men hin vísi heldur vreiðini aftur og stillar hana.“ (Orðtøkini 29:11) Royn at vera so róligur sum møguligt – í hvussu er uttaná – tí so er tað helst ikki so stuttligt at happa teg longur.
LAT VERA AT HEVNA TEG. Bíblian sigur: „Lønið ongum ilt fyri ilt!“ (Rómbrævið 12:17) Roynir tú at hevna teg, verður støðan bara verri.
ROYN AT SLEPPA TÆR UNDAN. Bíblian sigur: „Hin klóki sær vanlukkuna og leitar sær skjól.“ (Orðtøkini 22:3) Royn alt, tú ert mentur, at sleppa tær undan teimum, sum happa teg, og far ikki har, sum tú kundi blivið happaður.
GER OKKURT ÓVÆNTAÐ. Bíblian sigur: „Milt svar stillar bræði [ella: vreiði].“ (Orðtøkini 15:1) Tú kundi enntá roynt við skemti. Sigur onkur til dømis, at tú ert tjúkkur, kanst tú kanska bara yppa øksl og siga: „Ja, men eg flóti væl.“
RÝM. „Letur tú sum einki og rýmir, vísir tú, at tú ert búgvin og sterkari enn tann, sum happar teg,“ sigur 19 ára gamla Nora. „Tú vísir, at tú dugir at stýra tær – tað dugir happarin ikki.“ – 2. Timoteusarbræv 2:24.
ROYN AT FÁA STØRRI SJÁLVSÁLIT. Happarar duga ofta væl at síggja, hvørji hava lítið sjálvsálit og tí helst ikki eru før fyri at verja seg. Men um teir síggja, at tú ikki leggur í, hvat teir gera ella siga, kann tað vera, at teir halda uppat at happa teg.
SIG TAÐ VIÐ ONKRAN. Ein fyrrverandi lærari sigur: „Eg vil mæla øllum, sum verða happað, til at siga tað við ein vaksnan. Tað er tað besta at gera, og tað kann forða fyri, at onnur verða happað.“


text:
Fundarskrá til kommunufundin 3. apríl 2017
Við hesum verður boðað frá, at kommunufundur verður mánadagin 03. apríl 2017 kl. 17.30.
Fundarskráin er:
- Umsókn um stuðul til bygdastevnuna 2017 frá Royn.
- Umsókn um fíggjarligan stuðul frá Kvinnuhúsinum-Kreppumiðstøðini.
- Umsókn um stuðul til útgávu av blaðnum “Eftirskúlin nr. 12”.
- Val av limi í Vatnssýnisnevndina í Hvalba fyri Evald Holm.
- Grótbrotið.
- Kunning um hvørji mál eru beind í nevnd síðani síðsta fund.
- Kunning um málsviðgerð síðani síðsta fund.
- Ikki alment.
Hvalba, tann 30. mars 2017
Janus Thomsen
borgarstjóri


text:
Stríðsmaðurin í FSF Varpinum
ítróttur30-09-2017 - 09:51 - Jóanis Nielsen
Gesturin í FSF Varpinum hesaferð er Julian Johnsson, sum hevur spælt 62 landsdystir og skorað fýra mál fyri Føroyar. Í dag arbeiðir Julian sum lærari í donskum fongsli.
Hann er tiltikin fyri sína renniorku, og hevur sum fáur runnið og kempa á føroyska miðvøllinum í ikki færri enn 62 landsdystum. Harafturat bleiv tað til fýra mál í landsliðsbúnanum fyri spælaran, sum í dag arbeiðir sum lærari í einum donskum fongsli
- Eg minnist væl mína fyrstu landsliðsvenjing. Jan Dam og eg koyrdu úr Havn inn á Toftir, og á veg norður steðgaði bilurin upp. Hetta hevði við sær, at vit gjørdust ov seinir, og eg haldi ikki tað fall í góða jørð hjá Allani Simonsen, fortelur Julian Johnsson, sum hesaferð er gestur í FSF Varpinum.
Tað er neyvan ov nógv sagt, at Julian, sum hevði eina øgiliga renniorku, er ein av royndastu og bestu fótbóltsspælarum, ið føroyskur fótbóltur hevur fostrað. Umframt at hava spælt við HB, B36 og B68 í Føroyum, hevur Julian eisini spælt á høgum støði í Norra, Íslandi, Onglandi og í Danmark.
- Eg gav einaferð avboð til ein landsdyst, tí eg skuldi til eksamiu. Seinni fann eg so út av, at eksamian var ikki tann dagin, eg helt hon skuldi vera, og harvið misti eg ein landsdyst, sigur Julian Johnsson við einum lítlum skálkasmíli.


text:
Tvinnir eru kostirnir.../
SÍÐSTA GREININ Í RØÐINI MENTANARVAL 2015
Tað verður stórur munur á mentanarpolitikkinum alt eftir hvørja samgongu vit fáa. Vinnur gamla samgongan, skal Kringvarpið ikki vita sær nakran góðan í tinginum, vinnur gamla andstøðan, verður støðan hjá Kringvarpinum og hjá hinum miðlunum hinvegin styrkt.
Í einari yrking hjá Tóroddi Poulsen stendur, at “Veðrið eigur orð”. Tað sama má sigast um list og mentan, sum av sonnum er eitt evni, sum genererar orð - ikki minst í døgunum áðrenn eitt val. Síðstu vikurnar hava umboð fyri teir politisku flokkarnar her í Dimmalætting svarað uppa tíggju spurningar um mentan, list og mentanarpolitik. Í skrivandi stund veit eg ikki hvørja stjórn vit fáa og tað er serstakliga spennandi, tí har er munur á hvat flokkarnir ætla og vilja mentanarpolitiskt. Øll svar innihalda eitt ávíst mát av teirri áðurnevndu so sera væl meinandi mentanargleðini sum er nakað, ið bæði listafólk og listaaktørar skimma ígjøgnum og síðan gloyma ongantíð ov skjótt, tí hetta hevur ikki nógv uppá seg og fær ongan ítøkiligan týdning.
Uppbyggjandi list
Ítøkiligar tykjast hinvegin ætlaninar hjá summum flokkum at einskilja Kringvarpið. Miðflokkurin (Vilhelm Hendrik í Skálanum svaraði) vil snøgt sagt av við Kringvarpið og heldur, at privatar rásir við uppbyggiligum tilfari heldur skulu stuðlast. Yvirhøvur eru svarini hjá Miðflokkinum so mikið ógvuslig, at mann ikki má hopa, at tann flokkurin fær nakað at skula hava sagt um mentanarpolitikk. At siga seg bert vilja stuðla uppbyggjandi og lyndismennandi list er meinlíkt ræðuliga mentanarpolitikkinum hjá nazistiska propagandamálaráðharranum Joseph Gbbels, sum eftir øllum at døma ikki brýggjaði seg um ótálmaða og “sjúkliga” ekspressionismu ella sonevndan nekaratónleik (tað var framúrskarandi jazztónleik, sum hann sipaði til). Við sínum útsøgnum vísir Miðflokkurin eina fullkomiliga vantandi virðing fyri armslongdarregluni við tað, at flokkurin loyvir beinleiðis politiska uppíblanding í mun til listina.
Privatisering
Fólkaflokkurin (Hanus Samró svaraði) fer ikki so langt sum til at privatisera Kringvarpið, men heldur tó, at kringvarpsgjaldið skal vera sjálvboðið. Hetta er í roynd og veru tað sama sum at einskilja Kringvarpið. Eg skilji, at eitt alment kringvarp er ein tornur í eyganum hjá liberalismuni, tað vil so vera, og føroyska kringvarpið er ikki tað einasta í norðanlondum, sum verður ákært fyri vinstrahallar sympatiir av teimum, sum ynskja at fáa tað at tagna. Í einum demokratiskum vælferðarsamfelag sum okkara er sjálvur tankin um at droppa eitt alment Kringvarp so svakur og so ómentaður, at eg fáa kaldasveitta við tankan. List kann vera góð marknaðarføring fyri landið heldur vinnuáhugaði Fólkaflokkurin, sum sýnir stórt álit á fakfólkum í spurningi 2,3 og 4, tað er upp til fakfólk, hvør skal hava listastuðul. Álitið er eftir øllum at dømaikki tað sama til fakfólkini, tá tað snýr seg um listaliga dygd: “Hvat er dygdarlist? Hvør definerar, hvat dygdarlist er og ikki? Tað er ómøguligt, tí fólk eru ymisk. Tað finst ikki ein felags definitión av dygdarlist. Tað er upp til hvønn einstakan. Tað er ikki uppgávan hjá Fólkaflokkinum at siga, hvat fólk meta sum dygdarlist, tí tað er upp til tey sjálvi.”
Konservering
Sambandsflokkurin ætlar ikki einskiljing, men tað ljóðar sum um, at okkurt slag av uppdragandi óheftnisskeiði er í væntu hjá teimum í Sortudíki, kemur Sambandsflokkurin í samgongu. Bjørn Kalsø svarar og sigur, at Sambandsflokkurin tekur undir við at Kringvarp Føroya verður fíggjað við kringvarpsgjaldi og ynskir ikki at privatisera Kringvarpið, men “ásannar at stovnurin hevur verið í tungum sjógvi. Álitið á stovnin hevur av somu orsøkum fingið eitt skot fyri bógvin... Kringvarpið (skal) virka óheft bæði av politisku skipanini vinnuligum áhugamálum...”. Annars vísa svarini frá Birni Kalsø, at hann er konservativur við áhuga fyri at varðveita. Svarini vísa somuleiðis, at hann hevur verið mentamálaráðharri og hevur ávíst innlit í mentamál, hann er t.d. kunnigur um týdningin av, at føroysk listafólk taka lut í listabiennalum uttanlands. Svarini frá Nýggjum Sjálvstýri (frá Erhard Jacobsen) siga kanska meira um svararans egna áhuga sum landsbókasavnsleiðari enn um flokkin, t.d. denturin, ið verður lagdur á bókasavnsøkið.
Framfýsin mentanarpolitikkur
Tað er einki at taka seg aftur í, at eftir svarunum at døma, sýna Tjóðveldi og Javnaðarflokkurin størst framfýsni í mun til mentanarpolitikkin saman við Framsókn. Bæði Tjóðveldi (Høgni Hoydal svaraði) og Javnaðarflokkurin (Rigmor Dam svaraði) eru samd um økja stuðulsjáttanina til list og at styrkja Kringvarpið og hinar miðlarnar. Javnaðarflokkurin leggur dent á, at listin er fræls. Framsókn (Hanna Jensen svaraði) ynskir eisini at styrkja Kringvarpið, men ynskir at endurskoða gjaldsháttin, eisini mentanargrunnurin skal endurskoðast. Samanumtikið tykjast Tjóðveldi, Javnaðarflokkurin og Framsókn hava ein seriøsan hugburð í mun til mentanarpolitikk, hesir flokkar nevna fleiri góð dømi um ymisk øki, sum trongja til styrk og optimering. Hetta eru t.d. musikkskúlaskipanin, Føroya Symfoniorkestur, listarligar útbúgvingar, listprýðing, Tjóðpallin osfr., men nú mugu vit síggja hvussu leikur fer, hvør ið vinnur og hvørjum mentanarpolitiskum visiónum, vit skulu fylgja komandi árini.


text:
Fríði skrivað nýggjan sáttmála
Fríði Sandberg Joensen hevur verið ein av týðningarmiklastu leikarunum á 2. liði í ár, og 20-ára gamli miðvingurin hevur nú eisini undirskrivað sáttmála fyri 2018.
Fríði spældi 17 av 18 dystum á liði okkara, sum, móti endanum av kappinarárinum, spældi seg uppá 5. pláss í 2. deild. Fríði spælur vanliga á verjukendum plássum, men honum eyðnaðist eisini at skjót 3 mál.
Seinastu árini hevur Fríði tikið fetini úr unglingum yvir í vaksnamannafótbólt, og, sum sagt, var hann ein av stuðulsleikarunum á 2. liði í fjør. Komandi árið verður spennandi at fylgja við, um hann klárar at sannføra nýggja venjaran um, at hann eigur pláss í EFFO-deildini.
Hjartaliga tillukku og góða eyðnu!
Komandi dystir
Betri-deildin, 2. apríl kl.
EB/Streymur - 07 Vestur
D U17a, 24. mars kl. 15:00
07 Vestur - B36
D U15a, 24. mars kl. 10:00
TB/FCS/Royn - 07 Vestur
Fleiri
Stigatalvan
Málskjúttar


text:
Lat nú Kringvarpið fáa frið!
Nú onkur alment hava funnist at tiðindadeildini hjá kringvarpinum, eru nakrir politikarar farnir upp at goyggja. Tí politikarar í dag eru soleiðis háttaðir, at um teir ikki eru at síggja ella at hoyra í fjølmiðlunum nakrar ferðir um vikuna, so halda teir at veljarin gloymir teir, og tí noyðast teir at prógva sín eksistens við at goyggja í tíð og ótíð – eisini um tað teir onki skil hava fyri!
Og ringasta boðið uppá eina loysn fyri KvF er komið frá borgarligu andstøðuni, har skotið verður upp at privatisera KvF. Nú velst alt um hvat ið fólk meina við privatisering. Merkir tað at KvF skal verða óheft av øllum almennum stuðuli, eisini av kringvarpsgjaldi? Eller merkir tað, sum borgarligir politikarar hava til vana, at privat fólk skulu nassa uppá tað almenna, við at reka stovnin fyri almennan pening, men fyri egnan vinning.
Svøríki eru jú eitt erkadømi um hetta, at almennir stovnar verða privatiseraðir soleiðis, at tað almenna betalir, meðan nýggju borgarligu idealistarnir og eigararnir sita niðri við Miðjarðarhavsstrondina og drekka sjampanju og roykja sigar, samstundis sum skúlar, røktarheim og dagstovnar í Svøríki fara í vanrøkt og á húsagang. Vónandi er tað ikki ein slík neo-kapitalistisk privatisering, andstøðan hugsar um!
Er ætlanin at reka SvF uttan lisensfígging, so er tað fyri tað fyrsta tekin um fávitsku av grovasta slag, og so kunnu tey siga alt starvsfólkið upp nú beinanvegin, og selja kringvarpshúsið til annað endamál. Tí tað er fullkomiliga ómøguligt at fíggja fimti starvsfólk ella fleiri, við reklamu- ella sponsorinntøku! Verður tað gjørt, so noyðist stovnurin at tódna niður í næstan onki, og vandin fyri at enda undir trýsti frá lýsarum ella sponsorum, er beint tað øvugta av óheftum tíðindaflutningi.
Nei, latið KvF fáa frið! Stovnurin hevur júst fingið nýggja leiðslu, latum okkum síggja hvussu tað fer at gangast. Sjálvandi skal ein almennur stovnur tola atfinningar – og best er, sjálvandi, um atfinningarnar eisini koma frá fólki, ið vita hvat tey tosa um. Kannska skuldu føroyingar heldur verið ernir av at eitt so lítið land eigur ein so framkomnan stovn, sum KvF.
Men tá ið tað er sagt, so meini eg framvegis, at ein alment fíggjaður sjálvstøðugur tíðindasovnur afturat er neyðugur. Ikki sum eitt alternativt KvF við útvarpi og sjónvarpi. Men heldur sum ein reinur tíðinda og aktuelt stovnur í nýggja samskiftisheiminum, við einari lítlari kjarnu av veruliga royndum tíðindafólkum sum redaktión, ið kunnu keypa sær køna hjálp,frá t.d. teimum privatu ella prentaðu fjølmiðlunum og serkunnleika annars – alt eftir hvussu tørvurin er.
Um ein tílíkur tíðindastovnur gerst ein veruleiki, so er tað umráðandi, at vit ikki grava okkum niður í vanahugsan, og bara hugsa um eitt alternativt KvF – men, heldur um ein heilt nýggjan miðil, ið er møguligur við tí tøknini og teimum samskiftismøguleikunum, sum finnast í dag.
Sendinótin er longu her við alnótini, og framleiðslan nýtist ikki at vera meira enn ein ella tveir tímar um dagin, fimm dagar um vikuna. Ættarliðið, ið nú kemur til, er ikki bundið av at tendra útvarps- ella sjónvarpstól tá klokkan er tað ella tað. Tey hava tøkni til at lurta ella lesa nær sum helst og hvar sum helst. Tað ið um ræður er innlit, dygd og dýpd. Júst hvussu ein stovnur skuldi verði lagdur til rættis, fari eg at lata tey, sum eru køn í hesum fjølmiðla-/tøkniheiminum meta um.
Kanska fer KvF at blóma, um tað fær ein slíkan starvsfelaga!? Og lat tað verða sagt so hart, at tað kanska eisini hoyrist inn í løgtingið: Tað er ikki ókeypis og als ikki løtuverk at framleiða eftirfarandi tíðindi! Men tað er ein treyt fyri fólkaræðinum!
Bergur Jacobsen
Bergur Jacobsen er føddur og uppvaksin á Stongunum í Klaksvík. Útbúgvin prestur frá Chichester Theological College, University of Southampton. Hevur verið prestur á Sandi, við donsku Kirkjuna í London, i Ordrup og í Føroysku Kirkjuni í Keypmannahavn. Starvaðist í Útvarpinum í átta ár, og var landstýrismaður fyri Sjálvstýrisflokkin í tvey ár. Bergur hevur ongantíð sæð ein heilan fótbóltsdyst, men spælt í nógvum hornorkestrum. Bergur hevur eisini verið blaðstjóri á Norðlýsinum og á Tingakrossi eitt stutt skifti.
Sólfinn Hansen
Sólfinn Hansen er føddur í 1978 og starvast á Tekniska Skúla í Klaksvík. Hann er upprunaliga úr Klaksvík, nú búsitandi á Kambsdali. Hann er útbúgvin cand.mag. í føroyskum og søgu og B.S.Sc. í stjórnmálafrøði. Hevur síðani 2003 undirvíst á studentaskúla, HF, handilsskúla, tekniskum skúla og á Fróðskaparsetrinum. Sólfinn er eisini limur í Málráðnum.
Mimmy Vágsheyg
Mimmy Vágsheyg er fødd í 1980 og uppvaksin á Lítlu Brekku í Klaksvík. Miðlingur av trimum systrum. Ein rokalig smágenta við stórum krúllutum hári - hon sum rann, súklaði og tuskaði við dreinginum frá morgun til kvøld. Hon lýsir seg sjálva sum mamma og leikandi venjari. Angrar bert tað hon ikki fekk gjørt. Hon siterar ofta Astrid Lindgren - “Hatta havi eg ikki roynt fyrr, so tað dugi eg heilt vist!”. Orð sum “ógjørligt” finnast slet ikki í hennara verð - naïv og "Optimist by Choice". Pausa er eitt pitstop, til at kunna fyrireika segat kunna drøna avstað aftur.
Bergur Jacobsen
Bergur Jacobsen er føddur og uppvaksin á Stongunum í Klaksvík. Útbúgvin prestur frá Chichester Theological College, University of Southampton. Hevur verið prestur á Sandi, við donsku Kirkjuna í London, i Ordrup og í Føroysku Kirkjuni í Keypmannahavn. Starvaðist í Útvarpinum í átta ár, og var landstýrismaður fyri Sjálvstýrisflokkin í tvey ár. Bergur hevur ongantíð sæð ein heilan fótbóltsdyst, men spælt í nógvum hornorkestrum. Bergur hevur eisini verið blaðstjóri á Norðlýsinum og á Tingakrossi eitt stutt skifti.


text:
Týskvøldið sá eg italska mafiafilmin Gomorra í minna salinum í Havnar Bio. Spennandi at síggja henda nógv umrødda film og skaldsøgu í nærum fullum sali, mitt í Havn.
Blaðungi rihøvundurin Roberto Saviano hevur skrivað og í endanum á filminum hjá Matteo Garrone síggja vit, hví høvundurin hevur verju fyri neyðini allan sólarkringin.
Søgan er ein beint framaná, tá umræður ikki bara brotsmannaliðið Camorra í Napoli, men eisini menningarhjálp á bygd í Evropa og stuðul til nýggju Twin Towers í New York. Alt er fíggjað av, ella kemur í hendurnar á, brotsmannaliðum, sum eisini definera tilveruna hjá íbúgvum í fátækrabýlingum.
Stættarsamfelagið í hesum býlingi í Napoli er so djevulskt at rætta filmsheitið eigur at vera Postkort úr Helviti, skrivað í okkara tíð til lesarar og biografgangarar í dagsins metropolum.
Hóast filmurin er djúpt skakandi, er hann lítið áhugaverdur sum filmur. Eins og bretski filmurin á hindi máli Slumdog Millonaire lýsir heimleys børn í Mumbai, so lýsir Gomorra lægstu stættir í Napoli og teirra royndir at liva við ella ímóti mafiuni.
Filmska styrkin í Gomorra er reint dokumentarisk og ikki filmisk, tíansheldur filmslistarlig. Her er eingin filmisk frásøgufinessa, ella estetisk roynd í liti, ljósi ella kompositión, sum til dømis í turkiska 3 Monkeys í gjár. Tveir filmar, ið hava nógvar topografiskar líkleikar, men ongan filmiskan.
Men filmurin ger tær mun. Stóran mun. Tú fert heim í øðini. Inn á peningavaldið, stættarsamfelagið og vónleysa býarplanlegging. Og handan forbannað ES-stuðulin, sum á bygd elvur til reina korrupsjón, tí øll eru so himlandi býtt á bygd. Tú gerst í øðini eins og í amerikanska In The Heat of the Night, sum eisini fer fram á bygd. Eg sá filmin í sama biografi, Havnar Bio, fyri 40 árum síðani. Minnist at eg knýtti nevarnar og bannaði yvir heimsins óndskap og skipaða órættvísi.
Jú, fátt kann sum filmur skapa eina kollektiva sosiala indignasjón. Dokumentariska styrkin í Gomorra er ikki at forsmáa. Hon er so egin og sterk, at hon fær sítt egna lív og tú gloymir at hetta er filmur. Dokumentarisman tekur yvir og vinnur á teim filmisku frásøgusnildunum, vit kenna úr vanligu biograffilmunum.
Hetta er hard core og deep no mercy.


text:
Kringvarp Føroya
Kringvarp Føroya er almenni loftmiðlastovnurin í Føroyum. Útvarp Føroya og Sjónvarp Føroya vórðu løgd saman í ein stovn 1. januar 2005, eftir avgerð frá landsstýrismanninum í Mentamálum, Jógvan á Lakjuni. Stjórin í Kringvarpi Føroya eitur Dia Midjord.
Innihaldsyvirlit
Public service sáttmálin[rætta | rætta wikitekst]
Stovnurin Kringvarp Føroya hevur nakrar skyldur og uppgávur, sum er neyvt orðaðar í einum Public service sáttmála. Hetta er ein sáttmáli, har partarnir eru Kringvarp Føroya og Mentamálaráðið. Harímillum eru nakrar lógarásettar skyldur.
Kringvarpslógin § 10.[rætta | rætta wikitekst]
Kringvarp Føroya hevur skyldu til at útvarpa sendingar, ið fevna um tíðindi, upplýsing, mentan og undirhald. Kringvarp Føroya skal í programmvirkseminum leggja dent á upplýsingar- og talufrælsi, sakliga og óhefta upplýsing og eitt fjøltáttað tilboð, sum varðveitir og fjálgar um mál, mentan, átrúnað og siðalæru føroyinga. Stk. 2. Kringvarp Føroya eigur at leggja dent á at hava gott føroyskt mál í sínum sendingum. Kringvarp Føroya hevur skyldu at tryggja starvsfólkunum holla málsliga ráðgeving. Stk. 3. Kringvarp Føroya skal ansa eftir, at sendingar ikki kunnu skaða likamligu, sálarligu og siðalagsligu menningina hjá børnum og ungum undir lógaldri, eitt nú við ónærisligum ella ógrundaðum harðligum innihaldi. Stk. 4. Sendingarnar skulu ikki á nakran hátt elva til mannminkan, harðskap ella hatur orsakað av húðaliti, kyni, átrúnaði ella tjóðskapi. Stk. 5. Landsstýrismaðurin kann áseta reglur um, at í sendivirkseminum skal serligt fyrilit vísast børnum og ungum. Stk. 6. Virksemið hjá Kringvarpi Føroya kann eisini fevna um at endurvarpa útlendskar public service-sjónvarpsrásir.
Krøv[rætta | rætta wikitekst]
Kringvarp Føroyar skal tryggja at tað framleidda tilfarið:
- er óheft av seráhugamálum
- er fjølbroytt og margfalt
- er viðkomandi, álítandi og sakligt, tá talan er um tíðindi og upplýsing annars
- veitir brúkaranum atgongd til týðandi upplýsingar og orðaskifti um avgerandi samfelagsviðurskifti
- vendir sær til nógvar avmarkaðar áhugabólkar og til ein størri skara
- gevur brúkaranum gott innlit
- er dygdargott
Endamál[rætta | rætta wikitekst]
- Styrkja áhuga borgarans at virka í einum fólkaræðisligum samfelag
- Menna føroyska málið og samleika føroyinga
- Stimbra mentan og skapanarevni
- Stimbra vitan og fatan
Uppgávur[rætta | rætta wikitekst]
Kringvarp Føroya skal við jøvnum millumbilum skapa kjak, har borgarin luttekur. Føroyskt mál skal nýtast til tilfar. Útlendskt tilfar skal týðast til føroyskt. Framleidda tilfarið skal vera tøkt á alnetinum. Lutfalsligt stórur partur av framleiðsluni skal vera keyptur frá uttanhýsis keldum, hetta fyri at gagnýta marknaðin, eisini so at fríyrkisfólk kunnu bjóða sínar tænastur. Kringvarpið skal vera ein partur av tilbúgvingarskipanum. Dygd og førleikamenning innanfyri journalistik skal vera í hásætið fyri at geva Kringvarpinum størst møguligt trúvirði. Tíðindaflutningurin skal vera óheftur, og útvarpsmiðilin og sjónvarpsmiðilin skulu hava hvør sína egnu redaktión. Føroyskan mentan skal skjalprógvast í tilfarinum hjá Kringvarpinum. Átrúnaður skal miðlast við gudstænastum og møtum. Føroyskt ítróttartilfar skal framleiðast. Barna- og undómstilfar skal framleiðast. Kringvarp Føroya skal sum mentanarstovnur miðla tónleik og skapa áhuga fyri og eggja til, at framleiddur verður føroyskur tónleikur. Undirvísingar- og upplýsingartilfar skal sendast og endurvarpast. Tilfar skal gerast atkomuligt fyri deyv og hoyrveik. Ljós skal varpast á tað, sum hendir í øllum Føroyum.
Føroyskar sjónvarpssendingar[rætta | rætta wikitekst]
Útvarpssendingar[rætta | rætta wikitekst]
- Góðan morgun Føroyar
- 15 tær bestu
- Tíðindasendingar
- Kvøðuljómar
- Bólturin
- Morgunlestur
- Veðrið
- Náttarrásin
- Summarmorgun
- Tit skriva, vit spæla
- Ring og spæl


text:
Dampketlar
Sambært kunngerð nr. 79 frá 17. August 1999 um dampketlar v.m., er fylgjandi galdandi fyri dampketlar.
Áðrenn skipanin er tikin í nýtslu
Konstruktiónsgóðkenning
Arbeiðs- og brunaeftirlitið kannar ætlaðu dampketiluppsetingina, sambært innsendum tekningum. Her verður øll dokumentatión uppá komponentar, armatur, rørkvalitetir, sveisicertifikatir o.s.fr. eftirhugd.
Uppstillingareftirlit.
Her kannar Arbeiðs- og brunaeftirlitið um alt er í trá við konstruktiónsgóðkenningina, eisini verða sveisingar visuelt kannaðar. Umframt hetta verður eisini kanna, um uppsetingin annars er í trá við krøvini til uppsetingarstaðið.
Tá hetta er gjørt, og ongin avgerandi atlit tala ímóti, verður loyvi givið til at taka skipanina í nýtslu.
Eftirlit aftaná at skipanin er tikin í nýtslu.
Ófráboðað eftirlit hvørt ár.
Aftaná at skipanin er tikin í nýtslu ger Arbeiðs- og brunaeftirlitið hvørt ár ófráboðað eftirlit . Til hetta eftirlitið ger Arbeiðseftirlitið sær eina løtumynd av rakstrinum og viðlíkahaldsstøðuni hjá dampketlinum.
Regluligt eftirlit 3. hvørt ár.
Ketilin verður tikin sundur og alt armatur tikið av. Arbeiðs- og brunaeftirlitið synar ketilin innan og uttan við serligum atliti til tering og rivur.
Regluligt eftirlit og trýstroynd 6. hvørt ár.
Sama eftirliti sum 3 hvørt ár, men harafturat verður trýstroynd (1,3x instillingartrýst) gjørd.
Í sambandi við regluligt eftirlit skal eigarin av útbúnaðinum boða Arbeiðs- og brunaeftirlitinum frá í góðari tíð áðrenn eftirlit skal gerast. Fráboðan kann sendast á arb@arb.fo


text:
FILMUR Brot úr samrøðu við seks 16 ára gamlar dreingir á miðlabreyt í stórum føroyskum skúla, summarið 1999. Umframt at rógva og spæla kurvabólt, møtast teir javnan at hyggja at splatterfilmi, ið er blóðdryppandi og ógvusligur ræðufilmur við einum farra av skemti. Dømi um tílíkan film er ”Braindead”, eisini kallaður ”Dead Alive” (Peter Jackson 1992).
-Tá vit eru lidnir at rógva fara vit í videohandilin og leiga ein, ella tveir videofilmar, sum vit blíva samdir um. Helst splatterfilm. So fara vit heim til ein okkara og hava okkurt snask og cola við eisini.
Hví splatterfilm?
-Tí tá verða vit skjótast samdir.
Hvønn film hava tit valt?
-”Army of Darkness”, sum er ein splatter science fiction filmur.
Hvat er tað?
-Tað vil siga at tað er ikki ein gysari, men ein stuttligur filmur, sum vit kunnu skemta okkum við, grína eftir effektunum, ræðast og blíva kløkkir og grína í felag. Tað er alt.
Eru tit bara dreingir?
-Ja, altíð bara dreingir! Onkuntíð linka vit teldurnar, ístaðin fyri at hyggja eftir video. So hava vit 5 ella 7 stórar teldur í sama rúmi og spæla telduspøl saman. Einaferð sluppu vit at brúka skúlan.
Hvørjar aðrar filmar hava tit sæð á henda hátt?
-Áh, tað eru fleiri. Vit hava sæð Alien-filmarnar, Fríggjadag hin 13., Freddy Kruger filmarnar, Halloween og so Natural Born Killers. Hann var bannaður av Eftirlitinum. Allíkavæl høvdu vit keypt hann í býnum (…) Tað er ikki akkurát ein splatterfilmur, jú tað er hann eisini, men hann var eitt sindur grovari, ikki stuttligur uppá nakran máta, men heldur óbehagiligur (…) Hevði tað verið í Degi og Viku, so hevði eg sløkt og hildið tað verið ov óhugnaligt. Tá hevði tað verið ov tætt uppá veruleikan (…) Men hugsanin við filminum er helst akkurát at fortelja um sjónvarpstíðindi og sovorið. Á ein hátt at ávara um tann nógv harðskap, sum er í veruleikanum og sum tí kemur í sjónvarpið og biografarnar. Og í telduspøl, forrestin (…) Men trupulleikin er, um øll skilja filmin og uppá rættan máta…tí hann ER ógvusligur. Ikki fyri veikar sálir. Og sjálvur veit eg ikki, um eg skilji hann rætt, um tað er nakað, sum ER rætt í sambandi við henda filmin. Men eg skilji hann sum ein kritikk, eina atfinning, mótvegis harðskapi í sjónvarpstíðindum. Altso veruligum harðskapi (…) Og so eru nakrar veikar salir, sum ynskja at koma í sjónvapstíðindini og tað koma tey bara við harðskapi. Ordiliga ógvusligum harðskapi, sum eingin hevur prøva fyrr. Og so eru tey ”við” alla ”á skerminum”. Og har er tað, at filmurin er óhugnaligur. Men eisini áhugaverdur, tí vit fáa nakað at hugsa um, sjálvt um hann er bannaður. Man setir seg í støðuna hjá teimum báðum outlaw høvuðspersónunum Mickey og Mallory.
Heldur tú ikki, at tit verða ávirkaðir av at síggja so nógvan harðskap og splatterfilm?
-Tú meinar, um vit ikki fara út og drepa onkran, ein tilvildarligan dag, tá vit tilfeldigvís hava sæð Natural Born Killers? Eg haldi ikki, at nakar av okkum høvdu tíma at funnið patrónir og byrsu og hvat veit eg og so fari út í øðini og pløkkað onkran tilvildarligan (...) Nei, eg haldi ikki at okkara samfelag er innrættað soleiðis. Eg kann ikki í mínum villasta fanatasii fyristilla mær tað. Men kanska, um eg búði í eini stórbýarghetto, kláraði meg illa í skúlanum og hevði eitt helvita harheima. Kanska. So - ansið eftir (flennir), men so hevði eg neyvan havt video, ella mínar vinir her. So tá hevði orsøkin í hvussu er ikki verið Natural Born Killers. Men nakað heilt annað.”
Kelda: ”I kulturens vold – om drenges voldskonsumption i en billedkultur” (Birgir Kruse, PD hovedopgave Medie- & Informationskundskab, Danmarks Pædagogiske Universitet 2000)


text:
Klokkan hálvgum fimm seinnapartin 3. oktobur fyri trimum árum síðani, sendi leikstjórin David Lynch út eitt tweet við einum kendum sitati frá sendirøðini Twin Peaks, sum síðani fyrst í '90unum hevur havt serstakan kultstatus millum hyggjarar, ummælarar og onnur við.
"That gum you like is going to come back in style," segði hann, og við tí gingu allar forsagnir frá deyðu Laura Palmer um at síggjast aftur eftir 25 ár upp í eina hægri eind.
Í dag, góðar 9.500 dagar eftir, at røðin endaði, lívnar hon uppaftur. Triðja sesong av sendirøðini hjá Lynch og Mark Frost verður aftur at síggja á skermum okkara, og tað er - í mótsøgn við alt, sum eg hati við reboots vanliga - at gleðast um.
Hyggjarar kunnu vænta sær nakað øðrvísi
Ongin ivi er um, at nógv hype er um hetta - og bæði tey, sum kenna upprunaligu røðina (og prequel filmin, sum tó kanska er verdur at ignorera), og tey, sum ikki vita nakað um umstríddu Laura Palmer, ella hvør drap hana, kunnu vænta sær eina heilt øðrvísi sjónvarpsuppliving enn tær vanligu.
Frá at vera á toppinum av primetime network ratings í USA og kjakevnið hjá øllum við kaffiborðið - inklusiv Gorbachev, sum ringdi til amerikanska forsetan, Bush, og kravdi, at Lynch segði honum, hvør mordarin var (Lynch noktaði; hann visti tað faktiskt ikki sjálvur) - til at vera nr. 85 út av 89 teim mest populeru á skíggjanum, áðrenn røðin varð avlýst eftir eina munandi vánaligari sesong tvey (av mongum orsøkum), hevur Twin Peaks átt sín heilt serliga leiklut í sjónvarpssøguni.
Twin Peaks var við til at broyta og at geva íblástur til nógv av tí, sum vit í dag taka fyri givið, tá tosað verður um gott sjónvarp. Hvørt talan er um søgugongd, stílistiska viðsjón, litríkar karakterir, slóðbrótandi soundtrack, tráðleysa samantvinning av tí gerandisliga og absurda og ónáttúrliga, skemtiliga og óhugnaliga vinkulin ella mangt annað við, so var Twin Peaks langt framman fyri sína tíð.
UM RØÐINA
Heiti: Twin Peaks
Útgivið: 22. mai 2017
Sesong: 3
Útgevi: HBO Nordic, Showtime
Skaparar: David Lynch og Mark Frost
Sjangra: drama, krimi, thriller, røð
...og hví er tað eitt must at kenna Twin Peaks?
Um tær dámar at hugsa og at fáa eina avbjóðing sum hyggjari, so er Twin Peaks vert at hyggja eftir. Ikki tí, at hetta er ein reklama. Men tí, at vit mangla meir av slíkum undirhaldi, ikki minst í Føroyum. Og har eru fleiri sambond millum Twin Peaks sum samfelag og Føroyar, kundi mann sagt.
Fólkatalið, loynidómarnir, slaturin, bygdasliga hugflogið, tað moralskt elitiska blandað við tað korrupta og annað gott.
Kanska mest týðandi fyri Twin Peaks er, at Lynch sum leikstjóri aldrin er bangin fyri at hoppa yvir í eina aðra grøv - og at gerast meira abstraktur og listarligur. At samantvinna meir enn tað, sum vit eru von við. At royna okkurt nýtt. At vera fullkomiliga ólogiskur og heilavaskandi. Um eg skuldi lýst røðina í einum setningi: Twin Peaks er tyggigummi fyri tankarnar. Men vit fáa at síggja, um hetta nýggja er líka gott sum tað gamla. Vit vilja hava svarini til ein tann størsta cliffhangarin nakrantíð frá finaluni av sesong tvey - sum annars fór út av kós eftir, at mordarin varð avdúkaður, og sum Lynch enn er argur um. Sum vit eisini upplivdu í sesong tvey, so er tað ikki altíð gott at fáa øll svar til allar spurningar. Tí tað er onkursvegna óvissan, sum ger tað heila eitt sindur meira áhugavert og spennandi.
Í hesum fake news tíðum vóni eg tó, at gløggi sannleikans agenturin, Dale Cooper, kann sleppa at njóta ein góðan kopp av kaffi afturat... og kanska enntá eisini eitt slice av cherry pie.
Skrivað hevur: Torfinnur Jákupsson, fjeppari, filmshøvundur og stovnari av filmsfjepparafelagnum Hygga Síggj.
Fyrsti partur av Twin Peaks III verður sýndur á stórskíggja í Havn í kvøld. Les meir um sýningina og um filmsfjepparafelagið Hygga Síggj her.


text:
Opið er
Mánadag-hósdag kl. 9-21
Fríggjadag kl. 9-18
Leygardag kl. 10-16
Sunnudag kl. 14-17
Persónlig leiðbeining
gerandisdagar frá kl. 10
Bókakafé 15. mars
Manglar tær íblástur til hvørja bók, tú skalt fara í holt við, nú várið er í hondum?
Kom á bókakafé hósdagin 15. mars kl. 17-18.
Á bókakaféini geva bókavørðir lesiprei til heilt røttu bøkurnar til tín.
Bókasavnið bjóðar okkurt at leska sær við, og við tær heim fært tú eisini ein bókalista til íblástur.
Elinborg í starvsvenjing
15 ára gamla Elinborg Weihe Thomassen er í starvsvenjing á Býarbókasavninum í løtuni. Hon hjálpir til við øllum møguligum, sum er at gera á bókasavninum. M.a. hevur hon hjálpt við velja nýggjar bøkur út og eisini hjálpt til við at skipa fyri Bókakafé.
Elinborg gongur í 9. flokki í Hoyvíkar skúla. Henni dámar væl at lesa, og hon er serliga glað fyri gotiskar bókmentir so sum Edgar Allan Poe og Bram Stoker, og eisini dámar henni at lesa bøkur um sálarfrøði. Vit bjóða Elinborg vælkomnari í starvsvenjing.
Altjóða kvinnudagur
Álvafljóð, dandisfrýr, liljuvond, leikalindir, havfrýr og snekkjur eru nøkur av orðunum, sum lánarar kunnu renna seg í á bókasavninum. Bókasavnið setur kvinnuna og gentuna í miðdepilin í dag, 8. mars, altjóða kvinnudagin við eini framsýning av bókum um og eftir kvinnur.
Tvær framsýningar eru á Býarbókasavninum, ein til vaksin og ein til børn, har vit hava funnið fram bøkur um og eftir kvinnur og gentur.
Kring bókasavnið eru nógvar bøkur framsýndar á stúttum og hillum, og eisini har hava vit roynt at sett kvinnurnar í miðdepilin.
Sambinding týskvøldið 6. mars
Týskvøldið 6. mars verður aftur Sambinding á Býarbókasavninum.
Vit fáa okkum ein drekkamunn og hugna okkum saman, og hetta kvøldið er eisini møguleiki at luttaka í málkafé á føroyskum ella donskum.
Málkafé er ein øðrvísi háttur at venja mál, og um undirtøka er fyri tí, er ætlanin at skipa fyri afturvendandi málkaféum á Býarbókasavninum komandi tíðina.
Les meira um Sambinding Tórshavn
(Press the British flag in top right corner for English version)
Javnacafé í Havn
Mikukvøldið 28. februar kl. 19 verður Javnacafé á Býarbókasavninum, har kunnað verður um útbúgvingarmøguleikar eftir fólkaskúlan hjá ungum, ið eru tarnað at gjøgnumføra 'vanligu' skúlatilboðini.
Øll eru hjartaliga vælkomin, og vit bjóða eisini ein drekkamunn.
Føstulávintsklipp
Hvønn dag frá mikudegnum 7. februar til mánadagin 12. februar klippa vit grýluskortar á barnabókasavninum, har kartong, lím, skabelónir og annað tilfar liggur frammi á stóra borðinum.
Øll kunnu vera við, stór sum smá, og tað er ókeypis.
Fyrsta Sambinding í 2018
Reyði Krossur Føroya skipar fyri Sambinding á Býarbókasavninum:
Týskvøldið kl. 1930-2130 hittast vit á Býarbókasavninum at hugna okkum saman við føroyingum úr øllum heiminum.
Kvøldið byrjar kl. 19 við málskeiði í føroyskum fyri tilflytarar, sum ikki duga stórvegis føroyskt.
Sharon Christiansen, sum er ættað úr India, fortelur okkum, hvussu hon upplivdi tað at flyta til Føroyar fyri nógvum árum síðani.
Endamálið við Sambinding er at fremja integratión og sambandið millum nýggjari og innføddar føroyingar.
Verið vælkomin.
Vetrarskøld 3. februar kl. 20.30
Vetrarljós 2018 verður leygardagin 3. februar í Havn. Í stuttum er tað dagurin, har Havnin bjóðar ljósari tíðum vælkomnum við livandi tónleiki og list á ymsum spennandi støðum í býnum. Býarbókasavnið setur eisini sjóneyku á veturin og skøldini.
Vetrarskøld kallast tiltakið, har yrkjarar og høvundar fara at lesa upp úr tekstum, ið á onkran hátt hava okkurt við veturin at gera. Sólrun Michelsen, Oddfríður Marni Rasmussen og Sissal Kampmann koma at lesa upp. Tiltakið byrjar á Býarbókasavninum kl. 2030.
Les alla skránna fyri Vetrarljós 2018
Broyttar sektir frá 1. januar 2018
Frá 1. januar 2018 eru sektirnar hjá Býarbókasavninum broyttar.
Fyri at lata inn ov seint verða enn sum áður kr. 20 at gjalda. Verður farið meira enn 14 dagar út um lánitíðina, verða nú kr. 70 at gjalda.
Verður lán ikki afturborið, verða nú kr. 140 at gjalda í umsitingargjaldi, umframt endurgjald fyri mista tilfarið. Sama er fyri oyðilagt ella burturmist lán.
Fer skuldin hjá lánara upp um kr. 500, kann rætturin at læna fella burtur, til skuldin er goldin.
Sektirnar vórðu seinast broyttar í 2008. Tað er Tórshavnar Býráð, sum ásetir sektirnar hjá Býarbókasavninum.
Lestrarhøli í jólafrítíðini
Aftur í ár kunnu lesandi arbeiða á bókasavninum um jólini. Lestrarhølini verða á ovastu hæddini og verða latin lesandi burturav frá 12. desember til 15. januar. Hetta er triðju ferð, at tænastan verður á Býarbókasavninum um jóltíðir.
Hetta er eitt tilboð til teirra, ið eitt nú eru heima í jólafrítíðini og hava tørv á einum friðarligum staði at lesa og arbeiða.
Lestrarhølini verða opin, tá ið Býarbókasavnið er opið. Fyrsta dagin verður latið upp kl.13.
Reyði krossur hevur
Sambinding á bókasavninum
týskvøld kl. 1930–2130
6. februar
6. mars
10. apríl
8. mai
5. juni
Kom kl. 19 og
lær okkurt føroyskt
á byrjanarstøði
Øll eru vælkomin!
Niels Finsens gøtu 7 - 100 Tórshavn - Tel 302030 - bbs@bbs.fo


text:
- Í hesari fyritøkuni má mann harvið arbeiða heilt fram til ólavsøkudag fyri at fáa pengarnar til at gjalda skattin við. Best sum mann heldur, at mann eigur pengarnar til sín sjálvs, so kemur kringvarpsgjaldið og ymiskt afturat, so vit koma langt út í august mánaða, áðrenn vit forvinna pening til okkum sjálvi sum vinnurekandi. September, oktober, november og desember eru einastu mánaðirnir, vit eiga sjálvi, segði Jørgen Niclasen fyri áhoyrarafjøldini í gjár.
GG. Greinin er upprunaliga á portal.fo


text:
Hósdagin, 6. apríl, byrjar innleiðandi HM undankappingin millum Luksenborg, Montenegro, Turkaland og Føroyar. Felstu dystirnir verða leiktir á Tórsvølli.Hósdagin, leygardagin og týsdagin, komandi verður innleiðandi HM-undankapping leikt í Tórsavn. Okkara kvinnur skulu royna at vinna seg víðari í sjálva undankappingina.Skráin
Tess vegna, elskaðu mínir, líkasum tit altíð hava verið lýdnir, so arbeiðið, ikki bert sum tá ið eg eri hjástaddur, men nú nógv meira, tá ið eg eri frástaddur, upp á tykkara egnu frelsu við ótta og bivan;
Fil. 2,12
"Tað er ikki støddin, men vøksturin, ið telur"
Einstein